***ՏԵՂԵԿԱՆՔ***

***ՋԵՐՄՈՒԿ ՀԱՄԱՅՆՔՈՒՄ ԿԱՏԱՐՎԱԾ ԱՇԽԱՏԱՆՔՆԵՐԻ ՄԱՍԻՆ***

Ջերմուկ խոշորացված համայնքում կատարված (կատարվող) աշխատանքների նկարագիրը՝

* «Ջերմուկ համայնքի կոմունալ սպասարկում և բարեկարգում» ՀՈԱԿ-ի կողմից ամեն օր կատարվում են աղբահանության և սանիտարական մաքրման, անհրաժեշտության դեպքում՝ նաև բարեկարգման աշխատանքներ, որոնց մեջ արդեն ընդգրկված են նաև միավորված գյուղական համայնքները
* Մինչ խոշորացումը գյուղական բնակավայրերը աղբավայր չունենալու պատճառով գոյացած աղբը տարիներ շարունակ լցրել են մոտակա ձորակը՝ էկոլոգիական խնդիր առաջացնելով շրջակա միջավայրի համար: Խոշորացումից հետո աղբը կանոնավորապես դուրս է բերվում գյուղերից՝ աղբատար մեքենաներով:
* Համայնքի տարաքծում կանոնակարգվել են ներհամայնքային ճանապարհների սպասարկման աշխատանքները: Այդ նպատակի համար օգտագործվում են մի կողմից համայնքային սեփականության, մյուս կողմից՝ տեղում (գյուղացիներին պատկանող) առկա տեխնիկան (յուրաքանչյուր բնակավայրից մեկ հոգու հետ կնքվել է ծառայությունների վճարովի մատուցման պայմանագիր):
* Հերհեր և Կարմրաշեն գյուղերի համար ապահովվել է անլար ինտերնետ կապի ( Wi-Fi) հասանելիությունը
* Գյուղերում վերականգնվել է ջրամատակարարման ցանցը, Կեչուտ գյուղում շուտով կսկսվեն ջրահամակարգի կապտաժների վերակառուցման աշխատանքներ
* Պատվիրվել են Հերհեր և Կարմրաշեն գյուղերի արտաքին լուսավորության ցանցի ստեղծման և գազաֆիկացման նախագծանախահաշվային փաստաթղթերը
* Հայաստանի Տարածքային Զարգացման Հիմնադրամին ներկայացվել է « Ջերմուկ խոշորացված համայնքի կոմունալ սպասարկման ոլորտի տեխնիկական վերազինում և գյուղատնտեսության ոլորտի աջակցություն» ծրագրի առաջարկը, որը 1-ին փուլով հաստատվել է: Ծրագրի շրջանակներում համայնքում կբարելավվի աղբահանության, սանիտարական մաքրման և կոմունալ ծառայությունների, ներհամայնքային  ճանապարհների բարեկարգման ու սպասարկման որակը, կապահովվի միջհամայնքային տրանսպորտային կապը, ինչպես նաև՝ կխթանվի այգեգործության զարգացումը` ծրագրի արդյունքում ձեռք բերված մեքենամեխանիզմների միջոցով:
* Վերաբաշխում է կատարվել համայնքապետարանի աշխատակազմի հաստիքացուցակում. նախկինում ընդհանուր հաշվով 47-ի փոխարեն այժմ աշխատակազմը ներկայացված է 37 հաստիքով
* Մարվել են գյուղապետարանների աշխատակազմերի դեռևս 2005 թվականից ի վեր կուտակված ֆինանսական պարտավորությունները (աշխատավարձերը), աշխատանքեր են տարվում բնակչությունից հավաքագրելու և բյուջե մուտքագրելու տարիներ շարունակ չվճարված հողի հարկը, վարձավճարները
* Գյուղական բնակավայրերում գույքագրվել է ամբողջ անշարժ գույքը, որը շարունակում էր գտնվել «ռուբլու գոտում», դա ներկայացվել է գնահատման՝շուկայական հաշվեկշռային արժեքները որոշելու համար
* Գույքագրվել են գյուղական համայնքերի հողի հարկի և գույքահարկի բազաները, դրանք շտկվել են, խոտանման ենթակաները՝ խոտանվել են, Գնդեվազ գյուղի հողի հարկի բազան շտկվել և ներմուծվել է ընդհանուր մեջ
* Գյուղական բնակավայրերը միացվել են համայնքի ընդհանուր Ինտրանետ ցանցին, աշխատանքները (դիմումներ, տեղեկանքներ, գրություններ և այլն) կատարվում են Ծրագրով, տեսանելի և վերահսկելի են աշխատակազմի կողմից
* «Ջերմուկի կրթահամալիր» ՊՈԱԿ-ում համայնքի կողմից իրականացվել են զոհված ազատամարտիկների հիշատակին նվիրված ստենդի հիմնանորոգման  աշխատանքներ
* Ջերմուկ համայնքի «Հերհերի միջնակարգ դպրոց» ՊՈԱԿ-ի համար ձեռք են բերվել դինամիկներ, դպրոցին կից գործող  նախակրթարանին  նվիրաբերվել է ամենօրյա կիրառման անհրաժեշտության սպասք
* Կարմրաշեն գյուղի սոցիալապես կարիքավոր բնակիչ Գ. Առաքելյանի ընտանիքին անհատույց սեփականության իրավունքով հատկացվել է բնակելի տարածք, մեկ այլ դեպքում վերանորոգվել է բնակչի տան տանիքը և այլն
* Տրամադրվել է դրամական օգնություն համայնքի (մեծամասամբ՝ գյուղական բնակավայրերի) սոցիալապես անապահով ընտամիքներին
* Ձեռք են բերվել նոր գրքեր համայնքի քաղաքային գրադարանի համար