**ՏԱԹԵՎ ՀԱՄԱՅՆՔՈՒՄ 01.04.2016-30.04.2017 ԽՈՇՈՐԱՑՄԱՆ ԺԱՄԱՆԱԿԱՀԱՏՎԱԾՈՒՄ ՄԱՏՈՒՑՎԱԾ ԵՎ/ԿԱՄ/ ԱՎԵԼԱՑՎԱԾ ԾԱՌԱՅՈՒԹՅՈՒՆՆԵՐԻ ՈՒ ԻՐԱԿԱՆԱՑՎԱԾ ԾՐԱԳՐԵՐԻ/ԱՇԽԱՏԱՆՔՆԵՐԻ/ ՎԵՐԱԲԵՐՅԱԼ ՀԱՄԱՌՈՏ ՀԱՇՎԵՏՎՈՒԹՅՈՒՆ**

Տաթևի համայնքապետարանում խոշորացման հետ մեկտեղ բնակչությանը ծառայությունների մատուցման ոլորտում ավելացվել են նոր ծառայություններ: <<Քաղաքացիների սպասարկման գրասենյակի>> և համատեղ տեղակայված ՀԿՏՀ համակարգի միջոցով առավել թափանցիկ ու մատչելի դարձրել համայնքապետարանի աշխատանքները: Տեղակայված համակարգի շնորհիվ համայնքի տարբեր բնակավայրերից բնակչությունը ստիպված չի լինում հասնել կենտրոն համայնք՝ համայնքի ղեկավարին դիմում ներկայացնելու, կամ անհրաժեշտ փաստաթղթեր վերցնելու համար: Խոշորացման արդյունքում մինչ այդ մոտակա քաղաքում գտնվող/Գորիսի համայնքների միություն/ հողի հարկի և գույքահարկի վարման բազան տեղափոխվել է համայնք, ուստի բնակչությունը ստիպված չի լինում տվյալ ծառայությունը ստանալու համար հասնել նշված քաղաք: Վերը նշվածի և այլ գործառույթներ իրականացնելու նպատակով խոշորացման արդյունքում ձևավորվել են 5/հինգ/ նոր հաստիքներ՝ Հողի հարկի և գույքահարկի հաշվառման գծով մասնագետ, Տեղեկատվական տեխնոլոգիաների գծով մասնագետ, Սոցիալական աշխատող, Գյուղատնտես, Իրավաբան:

**Տաթև համայնքում իրականացվող ընդհանուր ծրագրեր**

1.<<Տաթև համայնքի ներհամայնքային ճանապարհների սպասարկման, կանոնավոր աղբահանության և գյուղտեխնիկայի վերազինման>> ծրագրի շրջանակներում համայնքը ձեռք է բերել վեց միավոր տեխնիկա/Բազմաֆունկցիոնալ էքսկավատոր 1 հատ, Ավտոգռեյդել 1 հատ, Ինքնաթափ մեքենա 1 հատ, Աղբատար մեքենա 1 հատ, Հացահատիկ հնձող կոմբայն 2 հատ/: Ծրագրի շրջանակներում ընթացքի մեջ է նշված տեխնիկաների կայանատեղի և ընթացիկ սպասարկումն իրականացնելու նպատակով կառուցվող <<Տեխնիկայի սպասարկման կայանատեղի>>-ի կառուցման աշխատանքները: Ծրագրի շրջանակներում ձեռք է բերվում 150 հատ աղբամաններ և կառուցվում նրանց տեղադրման համար անհրաժեշտ տեղերը: Նշված ծրագրը իրականացվում է ՀՏԿԶ նախարարության և ՀՏԶՀ հիմնադրամի միջոցով, ֆինանսավորումը իրականացրել է՝ 192 միլիոն դրամ USAID, 4,8 միլիոն դրամ համայնքի կողմից համաներդրում: Ծրագրի ներդրման ավարտից հետո 2017 թվականի ընթացքում նախատեսվում է ճանապարհաշինական տեխնիկայով համայնքի բոլոր բնակավայրերում իրականացնել՝ միջբնակավայրային, ներբնակավայրային, դաշտամիջյան և այգիներ տանող բոլոր ճանապարհների ու փողոցների բարեկարգումն ու խճապատումը: Աղբահանության մեքենայի և տեղադրված աղբամանների միջոցով հնարավոր կլինի համայնքի ողջ տարածքում իրականացնել կենտրոնացված աղբահանություն: Գյուղտեխնիկան հնարավորություն է ստեղծում գյուղացիական տնտեսությունների համար մատուցել որակյալ և համեմատաբար ավելի էժան ծառայություններ:

2. Ձեռք են բերվել 450 հատ փողոցային լուսավորության նոր լուսատուներ, որոնց տեղադրման և կառուցման աշխատանքները ընթացքի մեջ են, ծրագրի ընդհանուր արժեքը կազմում է 9.8 միլիոն դրամ, որը իրականացվում է համայնքի բյուջեի միջոցներով/ Շինուհայր 200 հատ լուսատու, Հարժիս 110 հատ լուսատու, Հալիձոր 70 հատ լուսատու, Խոտ 70 հատ լուսատու/

3. Տոն օրերին/մայիսյան տոներ, վերջին զանգ, նոր տարի, կանանց տոն և այլն/ միջոցառումների կազմակերպման համար կատարված ծախսը կազմում է 2,4 միլիոն դրամ, որը իրականացվում է համայնքի բյուջեի միջոցներով:

4. Աղբահանություն/իրականացվում է շաբաթը մեկ անգամ/, Շինուհայր, Տաթև, Հալիձոր և Խոտ բնակավայրերում/

**Շինուհայր բնակավայրում իրականացված ծրագրեր և աշխատանքներ**

1. Գործող մանկապարտեզում ավելացվել է ևս մեկ խումբ/բացվել է երկու նոր աշխատատեղ, մանկապարտեզ հաճախող երեխաների թիվը ավելացել է 25-ով/խմբի վերանորոգումն ու գույքի համալրումն իրականացվել է համայնքի բյուջեի միջոցներով 1,2 միլիոն դրամ/
2. Վերակառուցվել է մանկապարտեզի շենքի մասնաշենքերից մեկի տանիքը՝ 200 քմ /650,0 հազար դրամ <<Սյունիքի զարգացման հիմնադրամ>>-ի միջոցով, 400,0 հազար դրամ համայնքի բյուջեի միջոցով/
3. Կենցաղի տան համար կառուցվել են երկու սանհանգույցներ/800,0 հազար դրամ համայնքի բյուջեի միջոցով/
4. Կառուցվել է 350 գծմ կոյուղագիծ/նյութերը մասնավոր ներդրողներ 1.2 միլիոն դրամ, աշխատանքները 300,0 հազար դրամ համայնքի բյուջեի միջոցով/
5. Կառուցվել է 150 գծմ կոյուղագիծ/650,0 հազար դրամ համայնքի բյուջեի միջոցով/
6. Ոռոգման ցանցի կառուցում 400 գծմ/նյութերը նախկին խողովակաշարերի տեղափոխում, աշխատանքները 600,0 հազար դրամ համայնքի բյուջեի միջոցով/
7. Ոռոգման ջրի ջրթողի տեղադրում 2 հատ/70,0 հազար դրամ համայնքի բյուջեի միջոցով/
8. Կոյուղու ջրհորերի կառուցում/ նյութերը մասնավոր ներդրողներ, աշխատանքները 50,0 հազար դրամ համայնքի բյուջեի միջոցով
9. Այգիներ տանող ճանապարհների մաքրում, փոսալցում, բարեկարգում 7,5 կմ /400,0 հազար դրամ համայնքի բյուջեի միջոցով/
10. Խմելու ջրի ջրագծերի մասնակի հատվածների կառուցում և վերանորոգում ներառյալ ջրթողները/900,0 հազար դրամ համայնքի բյուջեի միջոցով/
11. Խմելու ջրի ջրհորերի տեղադրում 2 հատ/100,0 հազար դրամ համայնքի բյուջեի միջոցով/
12. Փողոցային լուսավորության լուսատուների փոխարինում նորերով 45 հատ/140,0 հազար դրամ համայնքի բյուջեի միջոցով/
13. Դպրոցի բակում նստարանների տեղադրում 24 գծմ/200,0 հազար դրամ համայնքի բյուջեի միջոցով/
14. Ընթացքի մեջ է <<Շինուհայր գյուղի գյուղական ռեսուրսների կառավարում և մրցունակության>> ծրագիրը: Ծրագրով նախատեսվում է անասունների ջրելատեղիներում ջրախմոցների տեղադրում և գյուղտեխնիկայի ձեռք բերում, ծրագրի արժեքը կազմում է 87 միլիոն դրամ, որից համայնքի համաներդրումը 7,5 միլիոն դրամ/2,5 միլիոն դրամ համաներդրումը արդեն իսկ իրականացվել է համայնքի բյուջեի միջոցով/

**Տաթև բնակավայրում իրականացված ծրագրեր և աշխատանքներ**

1. Ներբնակավայրային Ճանապարհների խճապատում և բարեկարգում 5.0 կմ /400,0 հազար դրամ համայնքի բյուջեի միջոցով/
2. Մանկապարտեզի հիմնում 1 խմբով/բացվել է երեք նոր աշխատատեղ, մանկապարտեզ հաճախող երեխաների թիվը կազմում է 20/խմբի գույքի համալրումն իրականացվել է համայնքի բյուջեի միջոցներով 600,0 հազար դրամ/
3. Գյուղական մթերքների հավաքման և փաթեթավորման կետի կառուցում և համապատասխան սարքավորումներով ու գույքով համալրում/ֆինանսավորումը՝ 15,0 միլիոն դրամ Բնության համաշխարհային հիմնադրամ/WWF/-ի միջոցով/
4. <<Տաթև գյուղի ջրամատակարարման համակարգի կառուցում>>, ծրագրի ընդհանուր արժեքը կազմում է 478,0 միլիոն դրամ /ֆինանսավորումը՝ 454,5 միլիոն դրամ <<Գյուղական տարածքների տնտեսական զարգացման ծրագրերի գրասենյակ>> ՊՀ-ի միջոցով, 23.5 միլիոն դրամը համայնքի կողմից համաներդրում, որից 12,38 միլիոնը ապահովել է <<Տաթևի վերածնունդ հիմնադրամը>>, 5.0 միլիոն դրամը ապահովել է <<Սյունիքի զարգացման հիմնադրամը>>, իսկ 6.12 միլիոն դրամը դեռևս չի ապահովվել/

**Խոտ բնակավայրում իրականացված ծրագրեր և աշխատանքներ**

1. Միջբնակավայրային ճանապարհի խպճապատում 1.5 կմ/120,0 հազար դրամ համայնքի բյուջեի միջոցով/
2. Ոռոգման ջրի խողովակաշարի կառուցում 200 գծմ/150,0 հազար դրամ համայնքի բյուջեի միջոցով/
3. Գործող մանկապարտեզում ավելացվել է ևս մեկ խումբ/բացվել է մեկ նոր աշխատատեղ, մանկապարտեզ հաճախող երեխաների թիվը ավելացել է 25-ով/խմբի վերանորոգումն ու գույքի համալրումն իրականացվել է համայնքի բյուջեի միջոցներով 400,0 հազար դրամ/
4. Փողոցային լուսավորության լուսատուների փոխարինում նորերով 12 հատ/40,0 հազար դրամ համայնքի բյուջեի միջոցով/
5. Փողոցային լուսավորության ցանցի ավելացման/նոր կառուցում/ նախագծի կազմում/500.0 հազար դրամ համայնքի բյուջեի միջոցներով/

**Հարժիս բնակավայրում իրականացված ծրագրեր և աշխատանքներ**

1. Անասունների խմելու ջրի համար խողովակաշարի անցկացում 500 գծմ/100,0 հազար դրամ համայնքի բյուջեի միջոցով/
2. Կենտրոնական ճանապարհից գյուղ հասնող ճանապարհի փոսալցումներ 6.5 կմ/200,0 հազար դրամ համայնքի բյուջեի միջոցով/
3. Դպրոցում անվանի մարդու տարելիցը նշելու նպատակով կազմակերպված միջոցառմանը աջակցություն/100,0 հազար դրամ համայնքի բյուջեի միջոցով/
4. Մանկապարտեզի գույքի համալրում 140.0 հազար դրամ, որը իրականացվել է համայնքի բյուջեի միջոցներով

**Հալիձոր բնակավայրում իրականացված ծրագրեր և աշխատանքներ**

1. Այգիներ տանող ճանապարհների մաքրում, փոսալցում, բարեկարգում 4,5 կմ /150,0 հազար դրամ համայնքի բյուջեի միջոցով/
2. Արոտավայրում անասնապահի տնակի և անասունների գիշերակացի համար մակատեղիների կառուցում, ծրագրի ընդհանուր արժեքը 4,0 միլիոն դրամ/3,0 միլիոն դրամը Ռազմավարական Զարգացման գործակալություն/ՌԶԳ/ ՀԿ-ի միջոցով, 1.0 միլիոն դրամը համայնքի բյուջեի միջոցներով/
3. Փողոցային լուսավորության լուսատուների փոխարինում նորերով 24 հատ/80.0 հազար դրամ համայնքի բյուջեի միջոցով/
4. Կոյուղագծի կառուցում 600 գծմ /նյութերը՝ 780,0 հազար դրամ համայնքի բյուջեի միջոցով, աշխատանքները բնակչության միջոցով/

**Սվարանց բնակավայրում իրականացված ծրագրեր և աշխատանքներ**

1. Խմելու ջրագծի կառուցում 200 գծմ/940.0 հազար դրամ համայնքի բյուջեի միջոցով/
2. Կենցաղի տան համար կառուցվել է սանհանգույց /200,0 հազար դրամ համայնքի բյուջեի միջոցով/

**Տանձատափ բնակավայրում իրականացված ծրագրեր և աշխատանքներ**

1. Խճապատվել է միջբնակավայրային ճանապարհը 1.6 կմ /120,0 հազար դրամ համայնքի բյուջեի միջոցով/

Ընդհանուր առմամբ Տաթև համայնքում վերը նշված ժամանակահատվածում իրականացվել է 715.06 միլիոն դրամի ծրագիր, որից 683.73 միլիոն դրամը հիմնադրամների, դոնորների և մասնավոր ներդրողների միջոցներով, իսկ 31.33 միլիոն դրամը համայնքի բյուջեի միջոցներով, ընթացքի մեջ է 86.62 միլիոն դրամի ծրագիր

**Տաթև համայնքում 2017 թվականին նախատեսված ծրագրերի մասին**

Նախատեսվում է բոլոր բնակավայրերում բարեկարգել և վերանորոգել միջբնակավայրային, ներբնակավայրային, այգիներ տանող և դաշտամիջյան ճանապարհները: Բոլոր բնակավայրերում կառուցել կոյուղագծի մասնակի հատվածներ: Վերանորոգել ոռոգման և խմելու ջրի ջրագծեր: Վերանորոգել մանկապարտեզների առանձին սեյակներ և սանհանգույցներ: Այն բնակավայրերում որտեղ գոյություն չունեն հասարակական զուգարաններ կառուցել նորերը: