**ՏԵՂԵԿԱՏՎՈՒԹՅՈՒՆ**

**ՈՒՐՑԱՁՈՐ ԽՈՇՈՐԱՑՎԱԾ ՀԱՄԱՅՆՔՈՒՄ ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ**

**ՎԵՐԱԲԵՐՅԱԼ**

Առ այսօր Ուրցաձոր, Շաղափ, Լանջանիստ յուրաքանչուր բնակավայրերում բարձրացված հարցերը մեծամասնությամբ ամրագրված են համայնքի հնգամյա զարգացման ծրագրում:  
1. Ուրցաձոր, Շաղափ և Լանջանիստ բնակավայրերի երեխաների համար կազմակերպվել են ամանորյա միջոցառումներ և մինչև 10 տարեկան բոլոր երեխաներին՝ Ձմեռ պապիկի և Ձյունանուշի ուղեկցությամբ, տրվել են նվերներ:   
2. Իրականացվել են Կանանց մեկամսյակին նվիրված միջոցառումներ և համայնքապետարանի, ինչպես նաև ենթակայության հիմնարկների և դպրոցի բոլոր կին աշխատակիցներին տրվել են նվերներ:   
3. Ուրցաձոր և Շաղափ համայնքներում շաբաթական մեկ անգամ իրականացվում է աղբահանություն:   
4. Ուրցաձորի համայնքային կենտրոնի և Շաղափի մշակույթի տան բակերում իրականացվել է կանաչապատում և ծառատունկ:  
5. Ձմռան ամիսներին պարբերաբար մաքրվել են ներհամայնքային ճանապարհները և եղել մշտապես անցանելի:  
6. Պարբերաբար կազմակերպվում են ներհամայնքային միջոցառումներ:  
7. Հնարավորություն է ընձեռնված Շաղափ և Լանջանիստ բնակավայրերի երեխաներին՝ մասնակցելու Ուրցաձորի համայնքային կենտրոնում գործող խմբակների պարապմունքներին:  
 **Ուրցաձոր բնակավայր՝**Բնակավայրում իրականացվել է ևս 1 կմ լուսավորություն: Այսօր արդեն գյուղամիջյան փողոցներն 95 %-ով ապահովված են լուսավորությամբ: Գործող մանկապարտեզն աշխատում է ամբողջական ծանրաբեռնվածությամբ: Մանկապարտեզի աշխատակազմը համալրվել է 4 աշխատատեղով: Բացվել է ևս մեկ խումբ, որի համար ձեռք է բերվել   
անհրաժեշտ ողջ գույքը: Մանկապարտեզ են հաճախում 120 երեխա, որից 25-ը   
գալիս են Շաղափ բնակավայրից, որտեղից եկող երեխաների անվտանգ երթևեկությունն ապահովելու համար վարձակալության հիմունքներով վարձակալվել է Գազել մակնիշի երթևեկության միջոցը և աշխատանքով է ապահովվել մեկ վարորդ:   
 **Շաղափ բնակավայր՝**Բնակավայրի փողոցները /4 կմ երկարությամբ/ 95 % - ով լուսավորված են: Վերանորոգվել են բնակավայրում գործող դպրոցի 4 դասասենյակների մանրահատակները, ինչպես նաև դպրոցն ապահովվել է արտաքնոցով: Իրականացվել է հողահունային ոռոգման առուների ամբողջական մաքրումը: Հասարակության ակտիվ մասնակցությամբ իրականացվել է խմելու ջրի ցանցի մասնակի վերանորոգում, գերեզմանատան խմելու ջրի անցկացում, հարթեցվել են այնտեղ տանող ճանապարհները, որի արդյունքում դրանք դարձել են անցանելի: Բնակավայրում տեղադրվել է ենթակայան, որը հնարավորություն է տվել բնակավայրն ապահովել նորմալ 220 վոլտ հոսանքով:   
 **Լանջանիստ բնակավայր՝**Իրականացվել է 100 մ խմելու ջրագծի վերանորոգումը: Կատարվել է 2 կմ ոռոգման առուների մաքրումը, ինչպես նաև լուսավորության մասնակի վերանորոգման աշխատանքները: