***ՏԵՂԵԿԱՆՔ***

***ԳՈՐԻՍ ՀԱՄԱՅՆՔՈՒՄ ԿԱՏԱՐՎԱԾ ԱՇԽԱՏԱՆՔՆԵՐԻ ՄԱՍԻՆ***

**ՖԻՆԱՆՍԱՏՆՏԵՍԱԿԱՆ ԲԱԺԻՆ**

* Գորիս համայնքում խոշորացումից հետո ամբողջությամբ մարվել են աշխատավարձերի և արձակուրդայինների պարտքերը:
* Համայնքի ֆոնդային բյուջեի հաշվին, որոնք հիմնականում գոյացել են Գորիս քաղաքի միջոցների հաշվին, պլանավորվում են իրականացվել հետևյալ աշխատանքները.
* Քարահունջի կոյուղագծի նորոգում/ 3 մլն ՀՀ դրամ
* Գորիս համայնքի հեղեղատարների նորոգում/ 3 մլն ՀՀ դրամ
* Որոտանի վարչական ղեկավարի նստավայրի նորոգում/ 2 մլն ՀՀ դրամ

Արդեն իսկ մրցույթի դրված աշխատանքները.

Պարզեցված ընթացակարգ`

* ՀՀ Սյունիքի մարզի Գորիս համայնքի ինը գյուղերի և Գորիս քաղաքի արտաքին լուսավորության ցանցի ընդլայնման շին. մոնտաժային աշխատանքներ/15 մլն ՀՀ դրամ

Բաց ընթացակարգ`

* ՀՀ Սյունիքի մարզի Գորիսի համայնքապետարանի շենքի վերանորոգման համաշինարարական աշխատանքներ (3-րդ փուլ):
* ՀՀ Սյունիքի մարզի Գորիս համայնքի 9-ը գյուղերի և Գորիս քաղաքի ներհամայնքային ճանապարհների հարդարման և փոսային վերանորոգման աշխատանքներ/ 35 մլն հհ դրամ:

**ԿՐԹՈՒԹՅԱՆ ՈԼՈՐՏ**

* Գորիս համայնքում գործում է 11 /տասնմեկ/ նախադպրոցական ուսումնական հաստատություն՝ Գորիս քաղաքում՝ 7/յոթ/, գյուղերում՝ 4 /չորս/, որտեղ 977 երեխա ստանում են նախադպրոցական կրթական ծրագրերով իրականացվող կրթություն:
* Մինչ այդ գյուղերում ձմեռային ամիսներին ՆՈՒՀ-երը չեն գործել, այս տարի բոլոր նախակրթարաններն աշխատել են ամբողջական գրաֆիկով:
* Գորիս համայնքի <<Խնձորեսկի ՆՀ>> և <<Վերիշենի ՆՀ>> ՀՈԱԿ-ներին տրամադրվել են մահճակալներ. <<Խնձորեսկի ՆՀ>>-ը ննջասենյակների ոչ բարվոք վիճակի և մահճակալների բացակայության պատճառով չի կազմակերպել երեխաների քունը: Տրամադրվել են մահճակալներ՝ 32 հատ, առաջիկայում նախատեսվում է նորոգել ննջասենյակները և պատշաճ կերպով կազմակերպել երեխաների քունը: Իսկ <<Վերիշենի ՆՀ>>-ը տրամադրվել է 24 մահճակալ:
* <<Խնձորեսկի ՆՀ>>-ը տրամադրվել է համակարգիչ, տպող սարք, գույք:
* Քարահունջ բնակավայրի ՆՈՒՀ-ի համար ձեռք է բերվել սառնարան:
* Ամանորին բոլոր ՆՈՒՀ-երի փոքրիկներին տրվել են տոնական տոպրակներ
* Դրամական աջակցություն է տրվել Ն. Խնձորեսկի դպրոցին 350.000 ՀՀ դրամի չափով:
* Վերիշենի միջնակարգ դպրոցին հատկացվել է 240.000 ՀՀ դրամ վերանորոգման աշխատանքների իրականացման համար:
* Որոտանի միջնակարգ դպրոցին հատկացվել է 275.000 ՀՀ դրամ վերանորոգման աշխատանքների իրականացման համար:
* Արդեն ավանդույթ դարձած ՀՀ նախագահի մրցանակի համար <<Լավագույն մարզական նախադպրոցական հաստատություն>> մրցույթին գյուղական բնակավայրերի նախադպրոցական ուսումնական հաստատությունները երբևէ չեն մասնակցել: Այս տարի ապրիլին նրանք մասնակցեցին ապրիլին կայացած մրցույթի առաջին՝ համայնքային փուլին:
* Գորիս համայնքի գյուղական բնակավայրերի բոլոր նախադպրոցական ուսումնական հաստատությունները մասնակցել են բոլոր համայնքային միջոցառումներին:
* <<Խնձորեսկի Ա. Սաթունցի անվան>> երաժշտական դպրոցը մասնակցում է համայնքային միջոցառումներին:

**ՄՇԱԿՈՒՅԹ, ՍՊՈՐՏ ԵՎ ԵՐԻՏԱՍԱՐԴՈՒԹՅՈՒՆ**

* Խնձորեսկում նշվել է Տաթևիկ Սազանդարյանի ծննդյան 100-ամյակը, որը կազմակերպվել էր Գորիսի Գուսան Աշոտի անվան մշակույթի կենտրոնի կողմից ժողգործիքների համույթի մասնակցությամբ:
* ՀՀ Մշակույթի նախարարության կողմից հայտարարված <<Մշակութային կանգառ >> միջոցառումների շրջանակներում Գորիս քաղաքում և Խնձորեսկ գյուղում աջակցել ենք Հայաստանի պետական ջազ նվագախմբի միջոցառման կազմակերպանը:
* Կանանց միամսյակի կապակցությամբ՝ մարտի 8-ին, ծաղիկների նվիրում Գորիս համայնքի 10 բնակավայրերում:
* Կանանց միամսյակի կապակցությամբ՝ մարտի 16-ին, տոնական միջոցառում մշակույթի կենտրոնի մասնկացությամբ, որին հրավիրված էին Գորիս համայնքի 10 բնակավայրերի ներկայացուցիչներ:
* Կանանց միմսյակի կապակցությամբ Խնձորեսկում կազմակերպվել է համերգային միջոցառում:
* Քարահունջ գյուղում կազմակերպվել է ամենամյա շախմատի հուշամրցաշար` նվիրված Քարահունջեցի Ժորա Սարգսյանի հիշատակին:
* Հուշարձանների պահպանության միջազգային օրվա կապակցությամբ կազմակերպվել է հուշարձանների մաքրման և պապանմանն ուղղված աշխատանքների մեկամսյակ Գորիս համայնքի բոլոր բնակավայրերում:
* Կազմակերպվել է հանրակրթական դպրոցների 1-3-րդ և 4-7-րդ դասարանների աշակերտների միջև անցկացվող «սպորտլանդիա» միջոցառումը: Գորիսի 1-3-րդ դասարանների թիմը մարզում զբաղեցրել է 1-ին տեղը և մայիսի 12-ին հանրապետական փուլի ժամանակ ներկայացնելու է Սյունիքի մարզը:
* ՀՀ Մշակույթի նախարարության կողմից հայտարարված <<Մշակութային կանգառ >> միջոցառումների շրջանակներում մարտի 28-ին Գորիս քաղաքում և Խնձորեսկ գյուղում կազմակերպվել է Կոմիտասի անվան ազգային քառյակի ելույթը:
* ՀՀ Մշակույթի նախարարության կողմից հայտարարված <<Մշակութային կանգառ>> միջոցառումների շրջանակներում կազմակերպել ենք «Խորեոգրաֆիայի պետական թատրոն» ՊՈԱԿ-ի ելույթը Գորիսի Վ. Վաղարշյանի անվան պետական դրամատիկական թատրոնում, որին մասնակցել են Գորիս համայնքի բոլոր նախակրթարանները (Գորիս, Քարահունջ, Խնձորեսկ,Ներիքին Խնձորեսկ):
* ՀՀ Մշակույթի նախարարության կողմից հայտարարված <<Մշակութային կանգառ>> միջոցառումների շրջանակներում կազմակերպել ենք «Գ. Սունդուկյանի անվան ազգային ակադեմիական թատրոնի» Արծվաբույն ներկայացումը:
* Գուսան Աշոտի 110-ամյակի նվիրված տոնական միջոցառումներ Գորիս համայնքի բոլոր բնակավայրերում՝ Գուսան Աշոտի անվան մշակույթի կենտրոնի ժողգործիքների համույթի մասնակցությամբ
* Գորիս համայնքի մի շարք բնակավայրերում կազմակերպվել է ջահերով երթ նվիրված Հայոց ցեղասպանության 102-րդ տարելիցին:
* «Նեմեսիս» գրական-երաժշտական միջոցառում Գորիսի պետական համալսարանի ուսանողների և պրոֆեսորադասախոսական անձնակազմի մասնակցությամբ Շահան Նաթալիի կիսանդրու մոտ:
* Հայոց ցեղասպանության 102-րդ տարելիցի կապակցությամբ Քարահունջ գյուղում կազմակերպվել է ֆիլմի ցուցադրություն (Անրի Վեռնոյ «Մայրիկ»):
* Մայիսի մեկին տեղի ունեցավ Գորիս համայնքի աշխատանքի վետերանների ընդունելություն և շնորհակալագրերի հանձնում համայնքի ղեկավարի աշխատասենյակում, որն ուղեկցվեց հյուրասիրությամբ:
* Նախատեսվում է աջակցել և կազմակերպել «Թատերական Սյոնիք» փառատոնի շրջանակներում Գորիս քաղաքում նախատեսված միջոցառումները, որին կմասնակցեն Գորիս համայնքի 10 բնակավայրերից բնակիչներ, ներկայացուցիչներ: Միջոցառումը տեղի կունենա 2017թվականի մայիսի 19-ից 27-ը:
* Մայիսի 20-ին նախատեսվում է կազմակերպել Եվրոպայի օրվան նվիրված տոնական միջոցառում, որի մասին իրազեկել ենք Գորիս համայնքի գյուղական բնակավայրերի վարչական ղեկավարներին:
* Նախատեսվում է կազմակերպել դասական երաժշտական երեկո Գորիս քաղաքի Ա. Սաթյանի, Շ. Ազնավուրի և Խնձորեսկ գյուղի Ա. Սաթունցի անվան երաժշտական դպրոցների շնորհալի երեխաների մասնակցությամբ:
* Սյունյանց բարիքներ փառատոնի կազմակերպումը (ըստ նախնական պայմանավորվածության) նախատեսվում է կազմակերպել Քարահունջ բնակավայրում:
* ՀՀ նախագահի մրցանակի համար <<Լավագույն մարզական ընտանիք>> 2017 թվականի մրցույթի կազմակերպում, որին կմասնակցեն նաև Գորիս համայնքի գյուղական բնակավայրերի մարզական ընտանիքները (գյուղերում արդեն հայտարարվել է մրցույթի մասին):

**ՍՈՑԻԱԼԱԿԱՆ ՈԼՈՐՏ**

* Գորիս խոշորացված համայնքի բոլոր բնակավայրերում ամեն ամիս անց է կացվել բնակիչների ընդունելություն, լուծում է տրվել գրեթե բոլոր բարձրացված հարցերին: Հատկացվել է ամսական 500.000-1.000.000 ՀՀ դրամի դրամական օգնություն:

**ՋՐԱՄԱՏԱԿԱՐԱՐՈՒՄ**

* «Վիոլա-ջուր» ընկերություն կողմից նախատեսվում է իրականացնել իր կողմից սպասարկվող Գորիս քաղաքի և Հարթաշեն, Քարահունջ, Ն. Խնձորեսկ բնակավայրերի ջրամատակարարման ցանցերի վերանորոգման աշխատանքներ:
* Արդեն ընթացքի մեջ են ՀՏԶՀ-ի միջոցով իրականացվող ջրամատակարարման ցանցերի նորոգման աշխատանքները Որոտան, Ակներ, Շուռնուխ և Խնձորեսկ բնակավայրերում:

**«Գորիս համայնքի բարեկարգում և բնակարանային տնտեսություն» ՀՈԱԿ-ի կողմից իրականացվել են հետևյալ աշխատանքները**

* Որոտան բնակավայրի գերեզմանոցի ցանկապատում/ 300 գծամետր:
* Աղբահանության աշխատանքների պատշաճ իրականացում Գորիս քաղաքում և Ակներ, Վերիշեն, Խնձորեսկ, Հարթաշեն, Ոորոտան, Քարահունջ բնակավայրերում:
* Խմելու ջրի ջրամատակարարման ապահովում Ակներ, Վերիշեն Խնձորեսկ բնակավայրերում:
* Ձնամաքրման և ավազի ցանման աշխատանքներ բոլոր բնակավայրերում:
* Ակներ և Վերիշեն բնակավայրերի խմելու ջրի ցանցի նորոգման աշխատանքներ:
* Խնձորեսկի էլեկտրամատակարարման համակարգի նորոգման աշխատանքներ:
* Խնձորեսկի ոռոգման ջրի ցանցի վերանորոգման աշխատանքներ:
* Թափառող կենդանիների վնասազերծման աշխատանքներ բոլոր բնակավայրերում:
* Լուսավորության ցանցի սպասարկման աշխատանքներ բոլոր բնակավայրերում:

**ԾՐԱԳՐԵՐ**

* ***«Գորիս համայնքի 2017-2021թթ. զարգացման հնգամյա ռազմավարության» մշակում (2016թ. դեկտեմբեր)***

Զարգացման ծրագրի կազմման հիմքում դրվել է ինտեգրացված ու մասնակցային կառավարման մոդելը` որպես առավել արդյունավետ միջոց` հասնելու կայուն զարգացման` ի պատասխան սոցիալական, տնտեսական, բնապահպանական և մշակութային պահանջների իրական փոխազդեցությանը:

***Տեսլականը***

Հինգ տարի անց Գորիս համայնքը կվերաճի ստեղծագործական հանգույցի՝ շնորհիվ պատմամշակութային ժառանգության վրա հիմնված զբոսաշրջության զարգացման և ՏՏ ոլորտում առկա հարուստ ներուժի օգտագործման: Ենթակառուցվածքների արդիականացումը, առողջ ապրելու համար անհրաժեշտ շրջակա միջավայրի ձևավորումը, գյուղատնտեսության զարգացման խթանումը կնպաստի բնակության և աշխատանքի բարենպաստ պայմանների ապահովմանը, նոր ներդրումների ներգրավմանը՝ ապահովելով կայուն հավասարակշռված զարգացում:

* ***Տեղական տնտեսության և ենթակառուցվածքների զարգացման ծրագիր (Համաշխարհային բանկի ֆինանսավորմամբ)***
* Ժառանգության հանգույցի ռեգեներացիայի և զբոսաշրջային երթուղու մշակման շրջանակներում նախատեսվում է իրականացնել հետևյալը.
* 1.Կենտրոնական զբոսայգու վերականգնում
* 2.Երիտասարդական զբոսայգու վերականգնում
* 3.Վարարակն գետի աջափնյա հատվածի վերակառուցում
* 4.Քաղաքի կենտրոնական մասի պատմաճարտարապետական միջավայրի վերականգնում
* **ՀՏԶՀ Սոցիալական Ներդրումների և Տարածքային Զարգացման Ծրագրին մասնակցություն**
  + Որոտան բնակավայրում ջրընդունիչների և ջրատարի կառուցում
  + Խնձորեսկ բնակավայրի խմելու ջրի բաշխիչ ցանցի վերակառուցում
  + Շուռնուխ բնակավայրի ջրամատակարարման համակարգի վերակառուցում

***Շուտով կմեկնարկի 4 բաղադրիչներով և 730 մլն բյուջեով ծարագիրը հետևյալ բաղադրիչներով.***

* ***Բաղադրիչ 1. Տրանսպորտային սպասարկման բարելավում:***
* ***Բաղադրիչ 2. Համայնքի տեխնիկական կարողություննների զարգացում:***
* ***Բաղադրիչ 3. Գյուղատնտեսական տեխնիկայի ձեռքբերում:***
* ***Բաղադրիչ 4. Արևային էլեկտրակայանի տեղադրում:***
* ***Բաղադրիչ 5. Ինժեներական լաբորատորիաների հիմնում 4 բնակավայրերում:***
* **ԵՄ ֆինանսավորումամբ և «Ուրբան» հիմնադրամի կողմից իրականացվող ծրագիր**

*«Մաքուր դաշինք. մատչելի ծառայություններ Գորիս և Գորայք բազմաբնակավայր համայնքներին»*

* ***ԵՄ և ԵԽ համատեղ ծրագիր, կազմակերպիչ` ՀՀ Մշակույթի նախարարություն***

Համայնքի կողմից իրականացվող քաղաքաշինական ռազմավարություններ պատմական քաղաքներում (COMUS)

*Նպատակը` Սոցիալական ու տնտեսական զարգացման խթանում` ուժեղացնելով մշակութային ժառանգության ռեսուրսները պատմական քաղաքներում)*

* **«Քաղաքապետերի դաշնագիր» նախաձեռնություն**

*Նպատակը` Թիրախավորելով էներգաարդյունավետությունը և գործարար ոլորտը` տեղական իշխանությունների և քաղաքացիական հասարակության կազմակերպությունների միջև համագործակցության խթանում ուժեղացված հաշվետվողականության, փորձի փոխանակման և տեղական զարգացման քաղաքականությունների ձեքբերման և իրականացման համար արդյունավետ վարչական կարողությունների տեսանկյունից:*

* **Միացյալ ազգերի կազմակերպության Եվրոպայի տնտեսական հանձնաժողովի (ՄԱԿԵՏՀ) և Ավստրիական միջազգային տնտեսական համագործակցության կազմակերպության (OIER) ծրագիր:**

***Խելացի քաղաքային լուծումներ՝ անցումային և զարգացող երկրների համար***

Նպատակը` բնական ռեսուրսների (հումքային, ռեկրեացիոն, գյուղատնտեսական) ներուժի ռացիոնալ օգտագործմամբ ճկուն ներդրումային քաղաքականության իրականացում և աշխատատեղերի ստեղծում:

* **Ասիական զարգացման բանկի, ՀՀ տարածքային կառավարման և զարգացման նախարարության, COWI A/S դանիական խորհրդատվական ընկերության համատեղ ուժերով և Ճապոնիայի կառավարության աղքատության նվազեցման հիմնադրամի ֆինանսավորմամբ ծրագիր:**

**Հայաստանի հեռավոր և փոքր համայնքներում կոշտ թափոնների կառավարման լուծումներ**

* **Գյուղատնտեսական ծրագրեր**

2016թ. մարտին ստեղծվել է «Գորիս համայնքի արոտօգտագործողների միավորում» Ս/Կ-ը, որի նպատակն է տնտեսական ու սոցիալական զարգացման ճանապարհով խթանել համայնքի բնակչության կենսամակարդակի բարձրացումը համայնքի արոտավայրերի կառավարման և անասնապահության զարգացման պլանի իրականացման միջոցով: Համաձայն «Գյուղատնտեսական բարեփոխումների աջակցության» ԾԻԳ-ի, Գորիս համայնքի արոտօգտագործողների միավորում Ս/Կ-ի և Գորիսի համայնքապետարանի միջև կնքված եռակողմ պայմանագրի` ՀԲ միջոցներով համայնքի մերձակա սակավաջուր արոտավայրերում պետք է տեղադրվեն թվով 3 անասնախմոցներ: Հեռանկարային պլանում կա նաև նորագույն տեխնալոգիաներով հագեցած անասնասպանդանոցի կառուցումը, որը տարածաշրջանում կլինի միակը իր ծավալով` միաժամանակ լուծելով բուժասանիտարական, սննդի անվտանգության, մսամթերքի իրացման և այլ հարցեր:

* ***Տեղ և Գորիս բազմաբնակավայր համայնքների միջև աղբահանության ծրագրով միջհամայնքային կոնսորցիումի ծրագիր***

***Նախագծման փուլում է***

Միջհամայնքային համագործակցությունը իրականացվելու է կոնսորցիումի ձևաչափով, համաձայն որի երկու համայնքների միջև կնքվելու է Փոխըմբռնման հուշագիր, ինչպես նաև համագործակցության (կոնսորցիումի) պայմանագիր: