**ՏԵՂԵԿԱՏՎՈՒԹՅՈՒՆ**

**ԱՄԱՍԻԱ ԽՈՇՈՐԱՑՎԱԾ ՀԱՄԱՅՆՔՈՒՄ ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ**

ՀՀ Շիրակի մարզի Ամասիա, Արեգնադեմ, Բանդիվան, Բյուրակն, Գտաշեն, Հովտուն, Մեղրաշատ, Ողջի և Ջրաձոր համայնքների միավորման արդյունքում ձևավորվել է Ամասիա բազմաբնակավայր համայնքը:

Խոշորացված համայնքի ընդհանուր բյուջեի շորհիվ հնարավոր է եղել իրականացնել մի շարք աշխատանքներ`

1. 2016-2017 թթ. խստաշունչ և ձնառատ ձմռան ընթացքում ապահովվել է բոլոր բնակավայրերի փողոցների և հատկապես դպրոցների ու այլ օբյեկտների ճանապարհների մաքրումը
2. Համայնքի միջոցների տնտեսման հաշվին զեղչվել է Ամասիա բնակավայրի «Նանե նախակրթարան» ՀՈԱԿ հաճախող թվով 60 երեխաների ծնողական վարձավճարը:
3. «World Vision International» միջազգային բարեգործական կազմակերպության աջակցությամբ համայնքում բացվել է Լեգո Լաբ, Իմփաքթ ու Սքայ ոչ ֆորմալ կրթության ակումբները:
4. Երկար տարիներ Ողջի բնակավայրը զրկված էր փողոցային լուսավորությունից, այժմ բնակավայրում անցկացվել է լուսավորություն: Ընդլայնվել է Արեգնադեմ, Բանդիվան, Ամասիա, Գտաշեն բնակավայերի փողոցային լուսավորության ցանցը:Ինչպես նաև իրականացվում է Ամասիա բնակավայրի բազմաբնակարան շենքերի մուտքերի լուսավորումը: Համայնքապետարանի հաստիքացուցակում ավելացվել է էլեկտրիկ- մասնագետի հաստիք, ով սպասարկում է բոլոր բնակավայրերի փողոցային լուսավորությունը:
5. Ընթացքի մեջ է Ամասիա բնակավայրի բազմաբնակարան շենքերի տանիքների վերանորոգման նախագծա-նախահաշվային փաստաթղթերի կազմումը, դրանց վերանորոգման համար:
6. Պատվիրված են Ամասիա և Ողջի բնակավայրերի գերեզմանատների ցանկապատման աշխատանքների նախագծա-նախահաշվային փաստաթղթերը, որպեսզի անպայման ցանկապատվեն գերեզմանատները:
7. Համայնքի գրեթե բոլոր բնակավայրերում իրականացվում է աղբաթափություն
8. Հաճախակի կատարվում է համանքապատկան ջրագծերի վթարների վերացման աշխատանքներ:
9. Ընթացքի մեջ է 178 միլիոն դրամ արժողությամբ համայնքի ներդրումային ծրագիրը, որի իրականացման արդյունքում կունենանք մեքենա-տրակտորային պարկ, հագեցված գյուղ տեխնիկայով և գործքիներով:
10. Ընթացքի մեջ է նաև բրդի վերամշակման և գորգագործության զարգացման ծրագիրը, որը ներկայացված է «Մարդ կարիքի մեջ» միջազգային կազմակերպությանը և առաջիկայում սպասվում է ծրագրի հաստատումը:
11. Հարթեցվել է Բանդիվա-Հովտուն-Ամասիա բնակավայերի,ինչպես նաև Ամասիա բնակավայրի «Հայասա» թաղամասի ներհամայնքային ճանապարհները: